user
Burburkii dimoqraadiyada somaaliya
4-. INQILAABKII 25KII SARKAAL 21 OCT 1969. 

21 oct 1969kii maalin talaado ah salaadii subaxnimo waxey dadka somaaliyeed ku indha qaadeen tangi,dabaabad,jiibab,askar hubeysan oo wado walba taagan, dadku milateriga waxey ku ogaayeen xerooyin iyo xadka soomaalidu la leedahey dowladaha jaarka ah,taasi waxey dhalisey in qof waliba
ku noqdo gurigiisa kuna boodaan raadiyaha, dadku waxey sugayeen una dhega taagayeen in baarlamaankooda ay soo doorteen uu madaxweyne kale doorto maadaama la diley madaxwereynihii hore si dimoqoradiyado meesheedii uga sii socoto. 

Markii waagu baryey dadku waxey ogaadeen in xildhibaanadii laga sugayey doorashada loo taxaabey xabsiga, wadankuna galey xaalad degdeg ah qof walbana waxa dhacaaya indhaha ayuu ka fiirinayey waayo shacabka wax gacantooda ku jirey ma jirin, shacabku wuu jeclaa xoogga dalka waayo guulo ayey ka soo hoyeen dagaalkii 1964tii lala galey itoobiya oo waagaa aheyd boqortooyo da weyn, laakiin shacabku kuma fikireyn in milateriga ku jiro damac xukun, in kastoo xiligaas socotey dabeeyl inqilaab oo ka dhacayey afrika,taasina wey ka baqayeen dadka indha indheya siyaasada in ey na soo gaarto.

Saacado kadib arintu wey iska cadaatey 25 sarkaal oo isugu jira booliis iyo milateri ayaa is magacaabey lana baxey golaha sare ee kacaanka waxeyna magacoowdeen madaxweyne in uu yahey maxamed siyaad barre oo ahaa abaan duulihii ciidamada xooga dalka soomaaliyeed halkaas waxaa ku
dhamaatey rajadii shacabku ey ka qabeen dowlad barlamaani ah waxaana bilaabantey wareegto shaqsi ah iyo koox yar oo awood ku qabsatey taladii dalka, halki dadku ey ku indha qaadeen talo barlamaani ah oo lawada leyahey markii ey qaateen xoriyada ey mudada sugayeen, hadana dadka qaarkood waxey is lahaayeen sanad ama laba sano ka dib gacanta shacabka ayaa
lagu soo celinayaa oo doorasho baarlamaan ayaa la sameynayaa laakiin rajadaas wey dhici weydey.


assistant
Burburkii dimoqraadiyada somaaliya
4-. INQILAABKII 25KII SARKAAL 21 OCT 1969. 

21 oct 1969kii maalin talaado ah salaadii subaxnimo waxey dadka somaaliyeed ku indha qaadeen tangi,dabaabad,jiibab,askar hubeysan oo wado walba taagan, dadku milateriga waxey ku ogaayeen xerooyin iyo xadka soomaalidu la leedahey dowladaha jaarka ah,taasi waxey dhalisey in qof waliba
ku noqdo gurigiisa kuna boodaan raadiyaha, dadku waxey sugayeen una dhega taagayeen in baarlamaankooda ay soo doorteen uu madaxweyne kale doorto maadaama la diley madaxwereynihii hore si dimoqoradiyado meesheedii uga sii socoto. 

Markii waagu baryey dadku waxey ogaadeen in xildhibaanadii laga sugayey doorashada loo taxaabey xabsiga, wadankuna galey xaalad degdeg ah qof walbana waxa dhacaaya indhaha ayuu ka fiirinayey waayo shacabka wax gacantooda ku jirey ma jirin, shacabku wuu jeclaa xoogga dalka waayo guulo ayey ka soo hoyeen dagaalkii 1964tii lala galey itoobiya oo waagaa aheyd boqortooyo da weyn, laakiin shacabku kuma fikireyn in milateriga ku jiro damac xukun, in kastoo xiligaas socotey dabeeyl inqilaab oo ka dhacayey afrika,taasina wey ka baqayeen dadka indha indheya siyaasada in ey na soo gaarto.

Saacado kadib arintu wey iska cadaatey 25 sarkaal oo isugu jira booliis iyo milateri ayaa is magacaabey lana baxey golaha sare ee kacaanka waxeyna magacoowdeen madaxweyne in uu yahey maxamed siyaad barre oo ahaa abaan duulihii ciidamada xooga dalka soomaaliyeed halkaas waxaa ku
dhamaatey rajadii shacabku ey ka qabeen dowlad barlamaani ah waxaana bilaabantey wareegto shaqsi ah iyo koox yar oo awood ku qabsatey taladii dalka, halki dadku ey ku indha qaadeen talo barlamaani ah oo lawada leyahey markii ey qaateen xoriyada ey mudada sugayeen, hadana dadka qaarkood waxey is lahaayeen sanad ama laba sano ka dib gacanta shacabka ayaa
lagu soo celinayaa oo doorasho baarlamaan ayaa la sameynayaa laakiin rajadaas wey dhici weydey.